Държавен вестник, бр. 84, 2025 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  84
g) Международна здравна конвенция за 
въздушна навигация от 1944 г. за из­
менение на Международната здравна 
конвенция от 12 април 1933 г., открита 
за подписване във Вашингтон на 15 де­
кември 1944 г.;
h) Протокол от 23 април 1946 г. за удължа­
ване на действието на Международната 
здравна конвенция от 1944 г., подписан 
във Вашингтон;
i) Протокол от 23 април 1946 г. за удължа­
ване на действието на Международната 
здравна конвенция за въздухоплаването 
от 1944 г., подписан във Вашингтон;
j) Международните здравни правила от 
1951 г. и Допълнителните правила от 
1955, 1956, 1960, 1963 и 1965 г.; и
k) Международните здравни правила от 
1969 г. и измененията им от 1973 г. и 
1981 г.
2. Панамериканският здравен кодекс, под­
писан в Хавана на 14 ноември 1924 г., остава 
в сила, с изключение на членове 2, 9, 10, 11, 
16 – 53 включително, 61 и 62, за които се при­
лагат съответните разпоредби от параграф 1 
от настоящия член.
Член 59. Влизане в сила; срок за отхвърляне 
или резерви
1. Срокът, предвиден в изпълнение на 
член 22 от Конституцията на Световната здрав­
на организация, за отхвърляне или резерви 
на настоящите Правила е 18 месеца от датата 
на уведомлението от Генералния директор 
за приемането на настоящите Правила от 
Здравната асамблея. Всяко отхвърляне или 
резерви, получени от Генералния директор 
след изтичането на този срок, няма да води 
до предприемане на действия.
1 bis. Срокът, предвиден в изпълнение 
на член 22 от Устава на Световната здравна 
организация, за отхвърляне или резерви на 
изменение на настоящите Правила е 10 месеца 
от датата на уведомлението на Генералния 
директор за приемането на изменение на 
настоящите Правила от Здравната асамблея. 
Всяко отхвърляне или резерви, получено от 
Генералния директор след изтичането на 
този срок, няма да води до предприемане на 
действия.
2. Настоящите Правила влизат в сила 24 
месеца след датата на уведомлението, посо­
чено в параграф 1 от настоящия член, а из­
мененията на настоящите Правила влизат в 
сила 12 месеца след датата на уведомлението, 
посочено в параграф 1bis от настоящия член, 
с изключение на:
a) държава, която е отхвърлила настоя­
щите Правила или изменение към тях 
в съответствие с член 61;
b) държава, която е направила резерва, за 
която настоящите Правила или тяхното 
изменение влизат в сила, както е пред­
видено в член 62;
c) държава, която става член на СЗО след 
датата на уведомлението от Генералния 
директор, посочено в параграф 1 от 
настоящия член, и която все още не е 
страна по настоящите Правила, за коя­
то настоящите Правила влизат в сила, 
както е предвидено в член 60; и
d) държава, която не е член на СЗО и 
която приема тези Правила, за която те 
влизат в сила в съответствие с член 64, 
параграф 1.
3. Ако дадена държава не е в състояние 
да приведе вътрешните си законодателни и 
административни разпоредби в пълно съот­
ветствие с настоящите Правила или с тяхното 
изменение в срока, посочен в параграф 2 от 
настоящия член, според случая, тази държава 
представя в рамките на приложимия срок, 
посочен в параграф 1 или 1а от настоящия 
член, декларация до Генералния директор 
относно непривеждането им в съответствие 
и предприема действия за тяхното постигане 
не по-късно от 12 месеца след влизането в 
сила на настоящите Правила или на тяхното 
изменение за тази държава – страна по МЗП.
Член 60. Нови държави – членки на СЗО
Всяка държава, която стане член на СЗО 
след датата на уведомлението от Генералния 
директор, посочено в член 59, параграф 1, и 
която все още не е страна по тези Правила, 
може да съобщи за своето отхвърляне или 
резерви към тези Правила в срок 12 месеца 
от датата на уведомлението от Генералния 
директор, след като е станала член на СЗО. 
Ако не бъдат отхвърлени, настоящите Правила 
влизат в сила по отношение на тази държава, 
при спазване на разпоредбите на членове 62 и 
63, след изтичането на този срок. При никакви 
обстоятелства настоящите Правила не влизат 
в сила по отношение на тази държава по-ра­
но от 24 месеца от датата на уведомлението, 
посочено в член 59, параграф 1.
Член 61. Отхвърляне
Ако дадена държава уведоми Генералния 
директор за отхвърлянето на настоящите 
Правила или на тяхното изменение в рамките 
на приложимия срок, предвиден в член 59, 
параграф 1 или 1а, настоящите Правила или 
съответното изменение не влизат в сила по 
отношение на тази държава. Всяко междуна­
родно здравно споразумение или разпоредби, 
изброени в член 58, по които тази държава 
вече е страна, остават в сила по отношение 
на тази държава.